Szélcsend súlyosbítja Budapest légszennyezettségét
Egyre rosszabb Budapest levegõje az utóbbi napokban a gyenge légmozgás miatt - közölte az Országos Meteorológiai Szolgálat. A levegõ nitrogén-oxid koncentrációja hamarosan meg is haladhatja az egészségügyi határértéket - figyelmeztet a szolgálat, amely szerint azonban ez önmagában nem okoz problémát.
A levegõ nitrogén-oxid koncentrációja várhatóan szerdán vagy csütörtökön átlépi az egészségügyi határértéket - közölte az Országos Meteorológiai Szolgálat (OMSZ) ügyeletese az MTI-vel szerda reggel. Az ügyeletes szerint a gyenge légmozgás miatt válik egyre rosszabbá Budapest levegõje.

A nitrogén-oxid magas koncentrációja önmagában még nem okoz problémát - közölte az OMSZ. A szálló por koncentrációja a Széna téren volt a legmagasabb, az adatok szerint hamarosan ez is átlépi a határértéket.

Az ügyeletes az MTI kérdésére elmondta: hiába hiányzik a fõvárosi közlekedésbõl napi 1200-1300 busz, ha nincs légmozgás, a levegõ minõsége tovább romlik. Napközben erõsen felhõs, párás, ködös idõ várható. A hõmérséklet plusz 2 és mínusz 2 fok között ingadozik. Délután enyhe havazás is lehet - tette hozzá.
légszennyezés Budapest